text: thumb|right|250px|Caspar David Friedrich, Wanderer above the Sea of Fog, ২৮.৫৮ × ২৯.১৩ ইঞ্চি, ১৮১৮, ক্যানভাসের উপর তেলরং
  রোমান্টিকতা (ইংরেজি ভাষায়: Romanticism) পশ্চিমা বিশ্বের একটি বুদ্ধিবৃত্তিক ধারা বা আন্দোলনের নাম যা সাহিত্য, সঙ্গীত, চিত্রকলা, স্থাপত্য, সমালোচনা এবং ইতিহাস-লিখনের ক্ষেত্রে নতুন ধারার সৃষ্টি করে। অষ্টাদশ শতকের শেষ দিক থেকে শুরু হয়ে ঊনবিংশ শতকের মধ্যভাগ পর্যন্ত এই আন্দোলন সক্রিয় ছিল। সাধারণ ক্লাসিসিজ্‌ম এবং নব্য-ক্লাসিসিজ্‌মের নিয়মানুবর্তিতা, সৌষ্ঠব, ভারসাম্য, আদর্শিকতা, স্থিরতা এবং যৌক্তিকতাকে বর্জনের মাধ্যমে রোমান্টিকতার উদ্ভব ঘটেছিল। এছাড়া একে আলোকপ্রাপ্তি এবং অষ্টাদশ শতকের যুক্তিবাদ ও ভৌত বস্তুবাদের সাধারণ প্রতিবাদ হিসেবেও আখ্যায়িত করা যায়। রোমান্টিকতার মূল প্রতিপাদ্য ছিল যুক্তিহীনতা, কল্পনা, স্বতঃস্ফূর্ততা, আবেগ, দৃষ্টিভঙ্গি এবং লৌকিকতা বহির্ভূত স্বজ্ঞা। রোমান্টিক সাহিত্যিকদের অনেকে সাদা খাতা সামনে রেখে মনে যা আসত তা-ই লিখে যেতেন। সাহিত্যের উৎস হিসেবে চেতন মনের তুলনায় অবচেতন মনকে প্রাধান্য দিতেন।
  
  বহিঃসংযোগ 
   Romantic Circles Electronic editions, histories, and scholarly articles related to the Romantic era
   The Romantic Poets
   Dictionary of the History of Ideas, Romanticism
   Dictionary of the History of Ideas, Romanticism in Political Thought
   Romanticism in the "History of Art"
   Romanticism in the Art History Archive
  
  বিষয়শ্রেণী:রোমান্টিকতা
  বিষয়শ্রেণী:ইউরোপের ইতিহাস
  বিষয়শ্রেণী:জার্মান ভাববাদ
title: রোমান্টিকতা